CELEX: 32015R0827
Language: lt
Date: 2015-05-28 00:00:00
Title: 2015 m. gegužės 28 d. Tarybos reglamentas (ES) 2015/827, kuriuo iš dalies keičiamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

29.5.2015   
            
            
               LT
            
            
               Europos Sąjungos oficialusis leidinys
            
            
               L 132/1
            
         TARYBOS REGLAMENTAS (ES) 2015/827
   2015 m. gegužės 28 d.
   kuriuo iš dalies keičiamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai ir Europos Komisijos bendrą pasiūlymą,
   kadangi:
   
               (1)
            
            
               Tarybos reglamentu (ES) Nr. 36/2012 (2) įgyvendinamos Sprendime 2013/255/BUSP numatytos priemonės, įskaitant draudimą prekiauti kultūros vertybėmis ir kitais nuo 2011 m. gegužės 9 d. iš Sirijos išvežtais objektais;
            
         
               (2)
            
            
               2015 m. vasario 12 d. Jungtinių Tautų Saugumo Taryba (JT ST) priėmė Rezoliuciją 2199 (2015), kurios 17 dalimi draudžiama prekiauti Sirijos kultūros vertybėmis ir kitais nuo 2011 m. kovo 15 d. neteisėtai iš Sirijos išvežtais objektais. 2015 m. gegužės 28 d. Taryba priėmė Sprendimą (BUSP) 2015/837 (3), kuriuo iš dalies keičiamas Sprendimas 2013/255/BUSP, siekiant suderinti Sprendimą 2013/255/BUSP su JT ST rezoliucija 2199 (2015), taikant tą sprendimą nuo 2011 m. kovo 15 d. neteisėtai iš Sirijos išvežtiems objektams;
            
         
               (3)
            
            
               ši priemonė patenka į Sutarties dėl Europos Sąjungos veikimo taikymo sritį, todėl siekiant visų pirma užtikrinti, kad ekonominės veiklos vykdytojai visose valstybėse narėse šią priemonę taikytų vienodai, jai įgyvendinti būtina imtis reguliavimo veiksmų Sąjungos lygmeniu;
            
         
               (4)
            
            
               todėl Reglamentas (ES) Nr. 36/2012 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 11c straipsnio 2 dalies a punktas pakeičiamas taip:
   
      
                  „a)
               
               
                  prekės iš Sirijos buvo eksportuotos anksčiau nei 2011 m. kovo 15 d., arba“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 28 d.
      
         
            Tarybos vardu
         
         
            Pirmininkas
         
         E. RINKĒVIČS
      
   
   
      (1)  OL L 147, 2013 6 1, p. 14.
   
      (2)  2012 m. sausio 18 d. Tarybos reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (OL L 16, 2012 1 19, p. 1).
   
      (3)  2015 m. gegužės 28 d. Tarybos sprendimas (BUSP) 2015/837, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (žr. šio Oficialiojo leidinio p. 82).